НЕОБХОДИМИ МЕДИЦИНСКИ ДОКУМЕНТИ ПРИ ПРИЕМАНЕ, ПРЕМЕСТВАНЕ ИЛИ ОТСЪСТВИЕ НА ДЕТЕТО ОТ ДЕТСКА ГРАДИНА

Съгласно Наредба № 26 на МЗ от 18 ноември 2008 г. за устройството и дейността на детските ясли и детските кухни и здравните изисквания към тях ( Обн. ДВ. бр.103 от 2 Декември 2008г., изм. ДВ. бр.24 от 31 Март 2009г., изм. ДВ. бр.36 от 10 Май 2011г., изм. и доп. ДВ. бр.90 от 20 Октомври 2020г., изм. и доп. ДВ. бр.53 от 8 Юли 2022г.) , Наредба 3 от 27 април 2000 г. за здравните кабинети в детските заведения и училищата (Обн. ДВ. бр.38 от 9 Май 2000г., изм. ДВ. бр.83 от 10 Октомври 2000г.)  и Наредба № 3  на МЗ от 5 февруари 2007 г. за здравните изисквания към детските градини (Обн. ДВ. бр.15 от 16 Февруари 2007г., изм. ДВ. бр.36 от 10 Май 2011г., изм. и доп. ДВ. бр.64 от 21 Август 2012г., изм. ДВ. бр.85 от 6 Ноември 2012г., изм. и доп. ДВ. бр.90 от 20 Октомври 2020г., изм. и доп. ДВ. бр.53 от 8 Юли 2022г.)
I. Документи при постъпване на децата в детска градина:
0. Здравно-профилактична карта с данни, нанесени от личния лекар за имунизационния статус на детето, съгласно изискванията на Наредба за изменение и допълнение на Наредба  № 15 от 2005 г. за имунизациите в Република България (Обн. ДВ. бр.45 от 31 Май 2005г., .. изм. и доп. ДВ. бр.18 от 24 Февруари 2023г.) и 
0. Талон за здравословното състояние на детето с попълнени от личния лекар  всички реквизити, даващи информация относно здравния статус на детето, включително хронични и други прекарани заболявания (Приложение № 5 към чл. 8, ал. 1) и талон за проведените профилактични прегледи (Приложение № 6 към чл. 9, ал. 1, т. 2 от  Наредба 3/27 април 2000 г.)
0. Еднократен отрицателен резултат от изследване на фецес за патогенни бактерии (шигели, салмонели, ешерихия коли), извършено не по-рано от 15 дни преди постъпване на детето в детската градина. (чл. 4 , ал. 2, т. 3 от Наредба 3 от 2007 г.)
0. Еднократен отрицателен резултат от изследване на фецес и тиксо отпечатък за патогенни чревни паразити, извършено не по-рано от 15 дни преди постъпване на детето в детска градина. (чл. 4 , ал. 2, т. 3 от Наредба 3 от 2007 г.)
0. Изследвания на кръв и урина, извършени в едномесечен срок преди постъпване на детето в детската градина. (чл. 4 , ал. 2, т. 3 от Наредба 3 от 2007 г.)
0. Медицинска бележка, че детето е клинично здраво и не е в контакт със заразно болен, издадена от личния лекар на детето или друг лекар – специалист не по-рано от 3 дни преди постъпване на детето в детската градина.

ВНИМАНИЕ: Не се приемат деца, без задължителните имунизации за възрастта! 

Деца, на които не са извършени задължителните имунизации за възрастта, могат да се приемат в детска градина, когато са налице трайни противопоказания за имунизирането им и са освободени по реда на Наредба № 15 от 2005 г. за имунизациите в Република България.
За деца с трайни противопоказания за имунизирането им, се представя Протокол от РЗИ Бургас.

1. [bookmark: _GoBack]Прием на децата след  отсъствие .
1. Съгласно чл. 4, ал. 4 от от Наредба 3 от 2007 г. при отсъствие на детето за повече от 30 дни се представя еднократен отрицателен резултат от изследване за патогенни чревни бактерии, а при отсъствие за повече от 2 месеца - еднократен отрицателен резултат за чревни паразити съгласно Наредба № 5 от 2006 г. за диагностиката, профилактиката и контрола на местните паразитози (ДВ, бр. 40 от 2006 г.).
1. Съгласно чл. 4, ал. 5 от от Наредба 3 от 2007 г. при отсъствие на детето от детската градина за повече от 10 дни (поради болест или други семейни причини), се представя медицинска бележка от личния лекар за липсата на контакт със заразно болен.
1. В случай, че детето е върнато от детската градина поради заболяване, при завръщане представя бележка от личния лекар с диагнозата на заболяването и времето за домашно лечение. 

1. Преместване и/или прехвърляне на дете от друго детско заведение.
0. Приемане на дете от друго детско заведение се извършва след представяне на пълно медицинско досие, предоставено му от детската градина, от която пристига. 
0. При липса на медицинско досие се изискват всички липсващи документи по т. I, необходими за постъпване на дете в Детската градина. 
